**Latvijas Republikas Ministru kabinets**

2019. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Noteikumi par skaidras naudas deklarācijas veidlapu, tās aizpildīšanas, iesniegšanas un sniegto ziņu pārbaudes kārtību**

Izdoti saskaņā ar likuma "Par skaidras naudas

deklarēšanu uz valsts robežas" 5.panta septīto daļu

1. Noteikumi nosaka skaidras naudas deklarācijas veidlapas paraugu (turpmāk arī – deklarācija), deklarācijas aizpildīšanas un iesniegšanas kārtību, kā arī sniegto ziņu pārbaudes kārtību.

2. Fiziskā persona, šķērsojot Latvijas Republikas ārējo robežu, saskaņā ar likuma “Par skaidras naudas deklarēšanu uz valsts robežas” 5.panta otro daļu, rakstveidā aizpilda skaidras naudas deklarācijas veidlapu (pielikums) divos eksemplāros, tajā sniegto ziņu patiesumu apliecina ar parakstu un iesniedz deklarāciju kompetentās iestādes amatpersonai.

3. Ja kompetentā iestāde saskaņā ar likuma “Par skaidras naudas deklarēšanu uz valsts robežas” 5.panta trešo daļu uz Latvijas Republikas ārējās robežas ir pieprasījusi aizpildīt deklarāciju, fiziskā persona aizpilda deklarācijas veidlapu (pielikums) divos eksemplāros, tajā sniegto ziņu patiesumu apliecina ar parakstu, un iesniedz to kompetentās iestādes amatpersonai valsts robežšķērsošanas vietā.

4. Ja kompetentā iestāde saskaņā ar likuma “Par skaidras naudas deklarēšanu uz valsts robežas” 5.panta ceturto daļu uz Latvijas Republikas iekšējās robežas ir pieprasījusi aizpildīt deklarāciju (pielikums), fiziskā persona aizpilda deklarāciju divos eksemplāros, tajā sniegto ziņu patiesumu apliecina ar parakstu, un iesniedz to kompetentās iestādes amatpersonai.

5. Kompetentās iestādes amatpersona saskaņā ar izlases principu vai saskaņā ar tās rīcībā esošo informāciju pārliecinās par deklarētas skaidras naudas daudzuma atbilstību faktiskajam daudzumam un par citu deklarācijā sniegto ziņu patiesumu.

Ministru prezidents  Arturs Krišjānis Kariņš

Finanšu ministrs Jānis Reirs

Jenerte, 67095502

Liene.Jenerte@fm.gov.lv